Page:The Book of Scottish Song.djvu/157

Rh On whatever sod I kneel,

Heaven knows I ever feel

For the honour and the weal

O' my ain countrie!

heart, alack! is sair opprest

For love o' lasses three;

I kenna whilk o' them to choose,

They're a' sae dear to me.

Young Peggy has a takin' gate,

She's nimble as the fawn;

An' likes to play a merry prank,

While skipping o'er the lawn.

To see her dancin' gowden locks,

My heart loups licht wi' glee;

An' when I pree her rosy lips,

Care flees awa' frae me.

Wi' eager look upon a book,

You'll aft see lady Ann,

Wi' jetty locks, an' lily neck

Bent like a stately swan;

Amang the tales of olden time

She's sic a learned quean,

Ye maun tak' tent ere ye begin

To crack wi' her at e'en.